PRESSEMEDDELELSE

KLM, d. 15. januar 2019

**KLM udvider samarbejdet med Atlantic Airways**

*En ny codeshare-aftale mellem KLM og Atlantic Airways giver nye muligheder og mere fleksibilitet til de rejsende. Aftalen træder i kraft d. 24. januar.*

Sidste år indgik KLM og Atlantic Airways et samarbejde, som gjorde det nemmere at rejse til det smukke Færøerne. Samarbejdet med Atlantic Airways mellem Vágar Lufthavn (Færøerne) og København, Billund, Bergen og Edinburgh betød, at de, der bor på Færøerne, fik nemmere adgang til KLM’s og Air Frances’ netværk af 314 destinationer fordelt på 116 lande.

Med den nye codeshare-aftale mellem KLM og Atlantic Airways udvides samarbejdet, så begge flyselskaber i fællesskab nu vil kunne tilbyde flyafgange til Vágar på Færøerne. For de rejsende betyder det, at de kan rejse med begge selskaber på samme booking.

”Vi er rigtig glade for nu at kunne udvide vores i forvejen gode samarbejde med Atlantic Airways og på den måde styrke vores skandinaviske netværk. Den nye codeshare-aftale vil give langt mere fleksibilitet til rejsende, og vores Flying Blue-medlemmer vil kunne optjene og bruge Miles,” siger Anita Wagner Feddersen, landechef for AirFrance KLM i Danmark.

Hos Atlantic Airways ser man frem til, at codeshare-aftalen træder i kraft. Jóhanna á Bergi, CEO for Atlantic Airways, udtaler:

"Det er Atlantic Airways mål at forbinde Færøerne med verden. Færøerne er anset som et af de smukkeste og mest interessante rejsemål i Norden. Derfor er vi meget glade for codeshare-aftalen, der er et unikt samarbejde, hvor en af de mest lokale luftfartsselskaber slår sig sammen med en af de største internationale luftfartsselskaber for at forbinde Færøerne med rejsende fra hele verden.”

Fordelen ved codeshare-aftalen er, at der vil være en KL-kode på Atlantic Airways fly, hvilket betyder, at den rejsende kan bestille en billet fra A til B med en KLM-kode – og at Flying Blue medlemmer kan optjene og bruge Miles.

KLM vil tilføje en KL-kode på ruterne til og fra Vágar, som gør det muligt for passagererne at rejse til København, Billund, Bergen og Edinburgh og herfra fortsætte deres rejse. Fra d. 24. januar vil samarbejdet omfatte følgende ruter:

Vágar - København (CPH)

Vágar - Bergen (BGO)

Vágar - Billund (BLL)

Vágar - Edinburgh (EDI)

Atlantic Airways er Færøernes nationale flyselskab med hovedlufthavn (hub) i Vágar, som er Færøernes eneste lufthavn med flere end 3.000 årlige afgange og ankomster til og fra Færøerne. Atlantic Airways er IATA-medlem og opererer en af de yngste flåder i verden bestående af Airbus 320 familien. Flyselskabet opererer med 10 destinationer med gode forbindelser til AirFrance KLM’s destinationer som København, Billund, Bergen og Edinburgh.

Atlantic Airways bruger den avancerede RNP AR 0.1 GPS-baserede teknologi, som i høj grad er med til at forbedre punktligheden til Vágar. Blandt andet derfor har Atlantic Airways i dag den højeste punktlighed til og fra Vágar.

På det danske marked er antallet af ugentlige afgange med KLM steget til 48 fra København til Amsterdam, 35 fra Billund til Amsterdam og 21 fra Aalborg til Amsterdam. Air France har 14 ugentlige afgange fra Billund og 27 afgange fra København til Paris Charles de Gaulle.

--

**Om KLM**  
I 99 år har KLM Royal Dutch Airlines været pionerer indenfor flybranchen og flyselskabet er i dag verdens ældste, som fortsat fungerer under sit originale navn. KLM stræber efter pålidelig service og produkter af høj kvalitet samt at være det mest kundefokuserede, innovative og effektive flyselskab i Europa. I 2017 havde KLM 32,7 millioner passager og flyselskabet tilbød direkte fly til 165 destinationer med en moderne flåde på mere end 160 fly. KLM-koncernen, som består af KLM Cityhopper, Transavia og Martinair, transporterede i 2017 over 41 millioner passagerer. KLM var det første flyselskab, som fløj med biobrændstoffer under kommercielle flyrejser, og virksomheden beskæftiger ca. 32.000 personer verden over. KLM er 13 år i træk blevet kåret til et af verdens mest bæredygtige selskaber af Dow Jones Sustainability Index, som er det førende indeks for måling og bedømmelse af bæredygtige virksomheder.